Marcel Duchamp – Anemic Cinema | Mieke Rozing
Tuesday, February 28th, 2012, 7:43 am | AudioVisuele Vorming (AVV), Blog, Cultuureducatie, Dadaïsme, Installaties, Kunstenaars, Kunststroming, Surrealisme | RSS feed | Respond | Trackback NGV: Belastingbetalers moet nou voet neersit | Maroela Media
Paul Maritz het met dr. Anthea Jeffery van die Suid-Afrikaanse Instituut vir Rasseverhoudinge en Morné Malan, senior navorser van die Solidariteit Navorsingsinstituut, oor die NGV gesels. Foto: Esté Meyer Jansen/Maroela Media.
Die Nasionale Gesondheidversekering (NGV) stelsel is dalk net die finale strooi wat tot ŉ belastingopstand in Suid-Afrika kan lei.
Dit was die mening van Flip Buys, voorsitter van die Solidariteit Beweging, wat aan Maroela Media se regstreekse uitsending van ŉ paneelbespreking oor die NGV deelgeneem het. Die kundiges het ook Maroela Media-lesers se vra oor die NGV beantwoord.
“Edward Kieswetter, die nuwe kommissaris van die Suid-Afrikaanse Inkomstediens, het reeds sy kommer oor ŉ belastingopstand uitgespreek. Almal van ons is natuurlik bereid om belasting te betaal maar op die voorwaarde dat die staat dié geld eerlik hanteer en goed bestee,” het Buys gesê.
Hy meen die opbrengs van Suid-Afrikaners se belastinggeld moet net so goed, indien selfs beter wees, as hulle private beleggings maar die meeste belastingbetalers voel tans dat dit glad nie die gedoen word nie.
Morné Malan, senior navorser verbonde aan die Solidariteit Navorsingsinstituut, het gesê die persone wat vir private gesondheidsorg betaal, is ook dikwels die mense wat reeds vir openbare gesondheidstelsel met hulle belastinggeld betaal het.
Dr. Anthea Jeffery, hoof van beleidsnavorsing by die Suid-Afrikaanse Instituut vir Rasseverhoudinge, het gesê die regering se plan met die NGV is om mediese skemas te verminder totdat daar een staatsbeheerde mediese skema vir die hele Suid-Afrika is.
Dr. Johann Serfontein, ŉ senior gesondheidsorgkonsultant by HealthMan, wat ook verbonde aan die Vryemark-stigting is, het gesê die regering sit tans met ŉ ideologie wat dit moet toepas, maar die regering is nie seker hoe om dit te laat werk nie.
Hy glo Suid-Afrika sal op die ou einde met ŉ afgewaterde weergawe van die NGV sit wat moontlik as ŉ soort fonds bedryf sal word wat dienste by die private gesondheidsorgsektor vir die agterstande in die openbare stelsel sal aankoop soos met lang waglyste vir katarak-chirurgie.
“Suid-Afrika kan die NGV as ŉ model nie bekostig nie en ons weet nie eintlik hoe om dit aanmekaar te sit nie. Ek dink dit is in die tussentyd uiters belangrik dat almal insette lewer vir ŉ werkbare alternatief vir die NGV,” het Serfontein bygevoeg.
Buys meen die NGV moet beskou word binne ŉ politieke burgeroorlog binne die ANC waar die party alles in sy vermoë doen om populistiese beleid uit te voer om mag te behou.
“Ek dink die NGV sal in praktyk nog baie verander en stem saam dit sal afgewater word. Een rede hiervoor is die ekonomiese werklikhede van Suid-Afrika,” het Buys gesê.
Hy sê die staatsdiens se salarisrekening, rente op staatskuld en die land se maatskaplike stelsel verteer reeds sowat 70% van Suid-Afrika se begroting.
“Daar is eenvoudig net nie geld vir die NGV nie en die projek gaan geweldig lank neem om in te stel. Ek sien dit eerder as ŉ skilpad wat op ons afstorm as ŉ renoster wat ons bestorm.”
Hy het verder bygevoeg dat die regering nie kan regeer nie en die belastingbetalers sukkel om te protesteer. “Ek dink die regering moet leer om beter te regeer en belastingbetalers moet dalk leer om hul stemme dikker te maak. Belastingbetalers is ook nie teen die idee dat armes beter gesondheidsorg verdien nie, ons dring ook daarop aan dat die openbare gesondheidsorgstelsel dringend reggeruk word in die belang van almal in die land.
Jeffery het op haar beurt gesê dit is nou noodsaaklik dat elke Suid-Afrikaner moet kommentaar indien tydens die parlementêre proses waar die NGV hiervoor voorgelê word.
Dr. Johann Serfontein van HealthMan en Flip Buys, voorsitter van die Solidariteit Beweging, het aan Paul Maritz verduidelik waarom hulle dink die NGV sal nie kan werk nie en wat die alternatief is. Foto: Esté Meyer Jasen/Maroela Media.
Malan het beklemtoon dat al ondersteun hulle nie die NGV-plan nie beteken dit ook nie hulle glo die status quo in gesondheidsorg moet voortduur nie.
“Daar is tans ŉ krisis in die gesondheidstelsel maar die krisis is juis deur die staat se oorbetrokkenheid veroorsaak. Om die staat se betrokkenheid by die stelsel uit te brei sal dit dus ook nie verbeter nie.”
Hy glo ook verskeie belanggeroepe sal saamstaan om druk op die regering uit te oefen om die NGV se model te verander. As dit nie werk nie meen Malan sal dit op ŉ hofgeding uitloop om die plan teen te staan.
Malan het gesê Solidariteit sal ook die geleentheid gebruik om kommentaar in te dien op die NGV.
Kyk die volledige opname hier:
Wie gaan betaal en wie gaan gebruik. Dit kan en sal nie in SA werk nie.
Hopeloos te veel keegleers.
In die artikel word herhaaldelik gestel dat die regering gaan besef die plan is onhaalbaar. Ek verstaan nie hoe kan enigiemand dit dink nie. Alles wat die regering doen wys hulle is heeltemal uit voeling met die werklikheid, soos die minister gesê het, dis nie sy probleem waar die geld vandaan moet kom nie, hy stel net die NGV in en die res moet homself uitsorteer.
Ja…dit gaan nie werk nie…en natuurlik wil die privaat hospitale en dokters ook nie hê dit moet werk nie…want as die regering ons getap het dan vat my privaat medies die res…R114 000 vir 2 nierstene……en dan moet jy nog vir hulle foute betaal…die normale man word in geloop deur die regering en sy mede christen geldgierige landsgenote….
Pottpr ek verskil van jou, hulle het destyds anc gesteun omdat die regering hulle nie toegelaat het om die land se hulpbronne te vat en hulle geweet het onder anc regering kan hulle. Dis nou gedoen, noe gee hulle geen bloue duit meer om wat hier gebeur nie.
Belasting opstand is die oplossing, ek betaal belasting vanaf 1981 toe ek begin werk het en voel dat ek tans niks in ruil daarvoor kry. Die oplossing is daarin dat die huidige staats werknemers opstaan en hulle werk begin doen, raak produktief, julle is van die hoogs betaalde instansies in SA.
Die huidige hospitale kan meer koste effektief bedryf word, as ek dit nie mis het kry mense wat vir die staat werk gratis medies by staats hospitale. Laat hulle begin betaal vir die voordeel.